Sɛ yɛka asafo a nna ɔyɛ kuw a wodzi dwumason dze boa ɔman. hɔn dwumadzi wɔ ɔman no mu no man no mu no yɛ dzen araa yie. Hɔn na wodzi akonten mapa wɔ dwumadzi biara a ɔbɛkɔ do wɔ ɔman no mu. Wonyaa hɔn dzin no fii Asɛfo” mu a ɔkyerɛ nkorɔfo a wɔsaw. Binom so kyerɛ dɛ wɔyɛ nkorɔfo a wɔkɔ sa. Ansaana asafo begyina no, nna ogyina dwumason a no mu mba no dzi. Dɛm nkorɔfo yi na wɔfrɛ hɔn asafo mu edzibewdzifo. Hɔn na wɔapaw dwumadzi ama hɔn ma wodzi dze boa kurow no dɛm nkorɔfo yi wɔ dwuma a wodzi na iyi na na akyerɛw yi bɛpɛnsapɛnsar mu.
Odzi kan nye Safohen anaa asafoakyerɛ. Dɛm nkorɔfo yi na wodzi asafo mba no enyim wɔ dwumadzi biara mu. Sɛ banyin na odzi baano a, wɔfrɛ no asafohen na sɛ ɔyɛ ɔbaa so a, wɔfrɛ no asafoakyerɛ. Hɔn na wokitsa abaa a wɔfrɛ no asafombaa.
Dɛm abaa no dzi dwumason wɔ wɔ asafo mu. Abaa yi na asafohen na asafokayerɛ dze dze hwɛ asafomba no do. Abakɔsɛm kyerɛ dɛ sɛ dɛm abaa yi sɛn wo dan mu a, sunsum bɔn biara nntum mmba hɔ. Mpanyimfo yi na wodzi asafo enyim wɔ ɔkober mu. Asafoakyerɛ no dzi dwuma biara a safohen dzi mbom odu beebi a nna wɔama ɔatsena ase agye n’ahom ɔnam mbrɛ dwumadzi no tse ntsi. Sɛ ɔba no sika gyegye a, asafoakyerɛ na ɔhwɛ mbasiafodɔm no ma wotua hɔn afamu dze.

Asafo Supi
Otsia bio nye Supi. Asafo biara wɔ Supi na ɔno na asafo ayerbɔ ndzɛmba bi tse dɛ mbobaa, etudur, frankaa, atwerɛbo, akyen, na asafo mu ndzɛmba nyinara hyɛ ne nsa. Supi na sɛɔ asafo ndzɛmba no bi sɛɛ a, ɔhwɛ yɛ no yie anaa wɔyɛ fofor. Sɛ asafomba rokɔ kwan a, Supi na ɔhwɛ kyɛ etudur. Sɛ asafomba pɛ dɛ wosi kyen do, no hɔ na wɔkɔ no dɛm ntsi, safohen nntum mma ɔkyerɛma nntow kyen do wɔ ber a Supi nnyim ho hwee.
Tufohen
Tufuhen na odzi hen wɔ asafo mu.Tufohen nye asafo mu panyin kor a sɛ ɔmanhen nnyi hɔ a, obiara nnyi n’ekyir bio. Tufohen na ɔyɛ ntamugyina a ogyina ɔhen na asafomba no ntamu. Sɛ ɔhen no pɛ dɛ ɔdze asɛm bi to asafomba no enyima, ɔno na ɔdze fa no do na dɛmara so na asafomba so pɛ dɛ wɔdze asɛm bi to ɔhen no enyim a, tufohen na wɔdze fa no do. Sɛ asɛm anaa basabasayɛ ba asafomba no ntamu a, ɔno na osiesie ma asomdwee ba.

Ɔsahen
Odzi hɔ bio nye ɔsahen na ɔno na otua asafomaba no ano dze hɔ kɔ sa. Sɛ asafomba robɔkɔ ko anaa sa a, ɔno na odzi kan nye mpanyimfo dzi ehyia yɛ atɔrmuadze nyinara biara a ɔwɔ mu ansaana ɔdze dɔm no etu.

Asafo baatan.
Dzibew kor so a ɔwɔ asafo mu nye asafo baatan. Dɛ mbrɛ dzin no ara tse no, ɔno nye asafomba no nyinara hɔn baatan. Sɛ yeyi tufohen si nkyɛn a, asafo baatan na ɔwɔ hɔ., Ko ber mu no, sɛ asafomba no mu pira a ɔno na ɔhwɛ yɛ no edur ma no ho tɔ no na dɛmara so na sɛ obi tɔ wɔ akono a, ogyina hwɛ ma wɔkora no.
Sɛ ɔba no dɛ kurowmba no pɛ dɛ wɔdze nsa ma asafomba no a, ɔno na wɔdze fa no do. Bio, sɛ asafomba nya ahɔho a, asafo baatan no na ɔhwɛ siesie hɔn asetsena mu. Dɛ mbrɛ ne dzin tse no, ɔyɛ baatan mapa.
